**VÁLLALKOZÁSI SZERZŐDÉS**

/tervezet/

amely létrejött egyrészt

**Győrsövényház Község Önkormányzata**

* címe: 9161 Győrsövényház, Petőfi u. 100.
* képviseli: Hokstok Imre polgármester
* adószám: 15366454-2-08
* telefonszám: +36 96 277-279
* e-mail: [onkgysh@freemail.hu](mailto:onkgysh@freemail.hu)
* mint megrendelő (továbbiakban: Megrendelő)

másrészt

név:

* címe/székhely:
* képviseli:
* adószám:
* cégjegyzékszám:
* bankszámlaszám:

mint Vállalkozó (továbbiakban: Vállalkozó)

együttesen mint Szerződő Felek között az alább kelt helyen és napon, az alábbi tartalommal.

1. **Előzmények**

Felek előzményként rögzítik, hogy Győrsövényház Község Önkormányzata a közbeszerzésekről szóló 2015. évi CXLIII. törvény (továbbiakban: Kbt.) 115. § (2) bekezdésében foglalt eljárásrend figyelembevételével Kbt. 53. § (6) bekezdés szerinti feltételes közbeszerzési eljárást folytatott le **„Győrsövényház intézmények energetikai felújítása”** tárgyában, amely eljárás nyertese Vállalkozó lett. A közbeszerzési törvény (a közbeszerzésekről szóló 2015. évi CXLIII. törvény, továbbiakban: Kbt.) 131. § alapján Megrendelő jelen szerződést köti Vállalkozóval. A szerződés minden elemében megfelel a közbeszerzési eljárás során közzétett szerződés-tervezetnek. A kapcsolódó projekt azonosítója: TOP-3.2.1-15-GM1-2016-00046. Az eljárás EKR-azonosítója: EKR000217622018.

A jelen szerződés létrejöttének alapját, és egyben elválaszthatatlan részét képezi külön csatolás nélkül is a Megrendelő által küldött ajánlattételi felhívás, az annak mellékleteként kiadott ajánlattételi dokumentáció (Közbeszerzési Dokumentum és egyéb mellékletek), a közbeszerzési eljárásban közzétett műszaki leírás és a kiegészítő tájékoztatás során adott információk. Jogszabályi rendelkezést kivéve semmis minden olyan kikötés, amely ellentétes a fentiekben felsorolt dokumentumok valamelyikével.

1. **A szerződés tárgya**
2. Átalánydíjas vállalkozási szerződés tárgya a műszaki leírásban meghatározottak szerint a Gárdonyi Géza u. 45. szám alatti intézmény energetikai korszerűsítéséhez kapcsolódó kivitelezési feladatok ellátása. A feladatok részletes leírását a közbeszerzési ajánlattételi felhívás és dokumentáció tartalmazza.
3. Vállalkozó vállalja a Megrendelő által rendelkezésre bocsátott ajánlati dokumentáció (műszaki leírás) és az eljárás során nyújtott adatszolgáltatás (ide értve a kiegészítő tájékoztatást is) keretében átadott egyéb dokumentumok és információk valamint a benyújtott ajánlata alapján a szerződésben rögzítettek szerinti szakmai feladatok elvégzését.
4. Vállalkozó nyilatkozik, hogy a munkaterületet megtekintette, a dokumentációt áttanulmányozta. Vállalkozó kijelenti, hogy az általa adott ajánlat teljes körű, és tudomásul veszi, hogy a nem megfelelő felmérésből, vagy egyéb (pl. számítási) hibából adódó többletmunkák miatt megtérítési igénnyel a Megrendelővel szemben nem léphet fel. Vállalkozó nyilatkozik, hogy a munkák nem megfelelő megismerésével összefüggésben követeléssel nem léphet fel, arra késedelmi okként nem hivatkozhat.
5. A Vállalkozó feladatát képezik a közbeszerzési ajánlattételi felhívásban és dokumentumokban meghatározottak szerint különösen az alábbiak:
   1. építési kivitelezési tevékenység,
   2. az átadás-átvételi eljárásban való részvétel,
   3. az utó-felülvizsgálati eljárásokban való közreműködés, részvétel.
6. A teljesítés helye: H-9161 Győrsövényház, Gárdonyi Géza u. 45, hrsz. 94/12.
7. A munkaterületet Megrendelő a szerződés hatályba lépésétől számított 15 napon belül köteles átadni Vállalkozónak.
8. Megrendelő köteles a szerződésszerűen teljesített munkát átvenni, a teljesítésigazolásokat kiadni és a vállalkozási díjat megfizetni.
9. **Teljesítési határidő**
10. A szerződés teljesítésének határideje: a szerződés hatályba lépésétől számított 140 nap.
11. **Vállalkozói díj (közbeszerzési ajánlati ár)**
12. A vállalkozót a szerződés tárgyának megvalósításáért teljesítésének ellenértékeként egyösszegű átalányárként (vállalkozói díjként) nettó …………….. Ft + ÁFA, azaz bruttó ……………….. Ft. illeti meg. A Felek rögzítik, hogy a Vállalkozó vállalkozói díjának számítása során figyelembe vette, hogy az eljárás során kiadott anyagokban, ajánlati dokumentációban, a leírásokban, tervekben foglaltakat egységes egészként kell kezelni, és a kivitelezés során minden olyan szakmai tartalmat meg kell valósítania, amely bármelyik dokumentumban szerepel.
13. Fentiekre tekintettel a Vállalkozó többletmunka elszámolására egyáltalán nem (Ptk. 6:244. §), pótmunkák elszámolására pedig csak a Kbt-ben a kiegészítő munkák megrendelésére vonatkozó szabályok betartása mellett, a Megrendelővel előzetesen egyeztetve, és csak abban az esetben jogosult, amennyiben azok utólagosan, a Megrendelő által a korábbiakban írtakhoz képest külön megrendelt munkatöbbletet jelentenek, vagy olyanok, amelyek a Vállalkozótól kellően gondos körültekintés mellett sem voltak előreláthatóak (Ptk. 6:245.§, Kbt. 141. § figyelembevételével).
14. Megrendelő kijelenti, hogy a vállalkozó díj (ajánlati ár) pénzügyi fedezete pályázati forrásból áll rendelkezésre, illetőleg az esedékességkor rendelkezésre fog állni.
15. **Pénzügyi elszámolás**
16. A jelen szerződés alapján végzett munkák elszámolása fix áron történik.
17. A Vállalkozó a Kbt. 135. § (8) bekezdése értelmében az ajánlati ár 10%-ának megfelelő mértékű, vagyis nettó …………….. + ÁFA, bruttó ……………… Ft. előleg igénybevételére jogosult. Megrendelő a Kbt. 135. § (8) bekezdésében foglalt előleget a Vállalkozó kérésére legkésőbb az építési munkaterület átadását követő 15 napon belül köteles kifizetni a Vállalkozó által kiállított díjbekérő alapján.
18. Az előlegszámla összegén túl a Vállalkozó 2 további részszámlára benyújtására jogosult az alábbiak szerint:
    1. 1. részszámla esedékessége: a teljesítés 50%-ának megfelelő, igazolt készültségi szint elérésekor. A számla összege a teljesített szolgáltatás ellenértékének megfelelő.
    2. a végszámla kiállítása a beruházás sikeres műszaki átadás-átvételét követően esedékes. Az igénybe vett előleg összege a végszámlából kerül levonásra.
19. Az ajánlattétel, a szerződés és a kifizetések pénzneme: magyar forint.
20. A szerződésszerű és jogszabályoknak megfelelő számla (és mellékletei) a Megrendelő általi kézhezvételtől számított 30 napon belül, átutalással kerül kiegyenlítésre figyelemmel a vonatkozó jogszabályi rendelkezésekre. A számla összegét a szabályszerűen kitöltött és benyújtott számla ellenében átutalással egyenlíti ki Ajánlatkérő, összhangban a Kbt. 135. §-ban és a Ptk. 6:130. § (1) és (2) bekezdésében foglaltakkal. A kifizetés során Ajánlatkérő alkalmazza a 322/2015 (X.30.) Korm. rendelet 30-32/B. §-ban foglaltakat is.
21. Vállalkozó a Kbt. 135.§ (3) bekezdés értelmében - amennyiben az ajánlattevőként szerződő fél a teljesítéshez alvállalkozót vesz igénybe - a Ptk. 6:130. § (1)-(2) bekezdésétől eltérően a következő szabályok szerint fizeti ki a szerződésben foglalt ellenértéket:

*a)*az ajánlattevőként szerződő felek legkésőbb a teljesítés elismerésének időpontjáig nyilatkoznak, hogy közülük melyik mekkora összegre jogosult az ellenértékből;

*b)*az összes ajánlattevőként szerződő fél legkésőbb a teljesítés elismerésének időpontjáig nyilatkozik, hogy az általa a teljesítésbe a 138. § szerint bevont alvállalkozók egyenként mekkora összegre jogosultak az ellenértékből;

*c)*az ajánlatkérő felhívja az ajánlattevőket, valamint a *b)*pont szerinti alvállalkozókat, hogy a teljesítés elismerését követően állítsák ki számláikat, egyidejűleg felhívja őket, hogy amennyiben nem szerepelnek a köztartozásmentes adózói adatbázisban, nyújtsák be a tényleges kifizetés időpontjától számított harminc napnál nem régebbi együttes adóigazolást;

*d)*az ajánlatkérő az ajánlattevői és az alvállalkozói teljesítés ellenértékét a számla kézhezvételét követő harminc - vagy a Ptk. 6:130. § (3) bekezdése szerinti esetben legfeljebb hatvan - napon belül közvetlenül utalja át ajánlattevőnek;

*e)*a *d)*pontban foglaltaktól eltérően, ha valamely ajánlattevőnek vagy alvállalkozónak a kifizetés időpontjában az együttes adóigazolás alapján köztatozása van, az ajánlatkérő az ajánlattevői, illetve az alvállalkozói teljesítés ellenértékét a köztartozás erejéig visszatartja.

1. Késedelmes fizetés esetén a Megrendelő a Ptk. 6:48 § alapján késedelmi kamat fizetésére kötelezett.
2. A Kbt. 136. § rendelkezéseinek megfelelően Megrendelő előírja, hogy Vállalkozó:

*a)*nem fizethet, illetve számolhat el a szerződés teljesítésével összefüggésben olyan költségeket, amelyek a Kbt. 62. § (1) bekezdés *k)*pont *ka)-kb)*alpontja szerinti feltételeknek nem megfelelő társaság tekintetében merülnek fel, és amelyek a nyertes ajánlattevő adóköteles jövedelmének csökkentésére alkalmasak;

*b)*a szerződés teljesítésének teljes időtartama alatt tulajdonosi szerkezetét az ajánlatkérő számára megismerhetővé teszi és a Kbt. 143. § (3) bekezdése szerinti ügyletekről az ajánlatkérőt haladéktalanul értesíti.

1. A Kbt. 135. §-ának (1) bekezdése alapján a Megrendelő a szerződés teljesítésének elismeréséről (teljesítésigazolás) vagy az elismerés megtagadásáról legkésőbb a Vállalkozó teljesítésétől vagy az erről szóló írásbeli értesítés kézhezvételétől számított tizenöt napon belül írásban köteles nyilatkozni.

Megrendelő köteles dokumentálni a szerződés teljesítésére vonatkozó adatokat, ennek keretében köteles ellenőrizni és dokumentálni azon szerződéses kötelezettségek teljesítését, amelyeket a közbeszerzési eljárásban az értékelés során figyelembe vett, valamint minden, a szerződésben foglaltaktól eltérő teljesítést, annak okait és - adott esetben - a szerződésszegéssel kapcsolatos igények érvényesítését.

1. Irányadó jogszabályok:
   1. az államháztartásról szóló 2011. évi CXCV. törvény;
   2. az államháztartásról szóló törvény végrehajtásáról szóló 368/2011. (XII.31.) Korm. rendelet;
   3. az adózás rendjéről szóló 2017. évi CL. törvény;
   4. az általános forgalmi adóról szóló 2007. évi CXXVII törvény.
2. **A szerződés teljesítése**
3. Megrendelő és Vállalkozó a szerződés megkötését követő hatvanadik napig az árazott költségvetés tételei tekintetében egyeztetést folytathat, amely során a beépítésre kerülő egyes tételeket véglegesíthetik. Szerződő felek az egyeztetésen csak az ajánlattevő által az ajánlatában megjelölt építőanyagokkal, termékekkel műszakilag egyenértékű vagy magasabb minőségű helyettesítő termékben egyezhetnek meg. Ezen megállapodás nem minősül a Kbt. 141. § értelmében vett szerződésmódosításnak.
4. Megrendelő a szerződés teljesítésének ellenőrzése során az építési napló adatai alapján ellenőrzi, hogy a teljesítésben csak a Kbt. 138. § (2) és (3) bekezdésében foglaltaknak megfelelő alvállalkozó vesz részt, és az alvállalkozói teljesítés aránya nem haladja meg a Kbt. 138. § (1) és (5) bekezdésében meghatározott mértéket.
5. A Megrendelő és a Vállalkozó a teljesítés tekintetében megállapodnak, hogy a jelen szerződésben vállalt munkák

* műszaki vonatkozásban részleteiben teljesítettnek tekintendők, amikor Vállalkozó a munkákat a részteljesítés műszaki tartalmában rögzítetteknek megfelelően elvégezte, teljesítésigazolásuk megtörtént;
* műszaki vonatkozásban egészében teljesítettnek tekintendők, amikor Vállalkozó a munkákat az ajánlati dokumentációban meghatározott és általa vállalt feltételeknek megfelelően rendeltetésszerű és biztonságos használatra alkalmas módon elvégezte és azt Megrendelő átvette;
* jogi értelemben az építési munkák teljesítettnek minősülnek, ha a létesítményt (művet) a Megrendelő hiba és hiánymentesen átvette, és a Vállalkozó a jogszabályokban és jelen szerződésben előírt valamennyi szükséges dokumentumot a Megrendelő részére átadott.
* pénzügyi értelemben egészében teljesítettnek minősül, amikor Megrendelő a végszámla ellenértékét kiegyenlítette.

1. Vállalkozó csak első osztályú minőségű, az építéshez csak új, a vonatkozó jogszabályoknak megfelelő anyagokat, szerkezeteket és berendezéseket használhat fel.
2. Vállalkozó nem felelős a mulasztásokért, ha a mulasztás oka vis maior eredménye. A Vállalkozó csak abban az esetben hivatkozhat vis maior eseményre, ha értesítette arról a Megrendelőt, okainak és várható időtartamának részletezése mellett.
3. **A Megrendelő és a Vállalkozó jogai és kötelezettségei**
4. Megrendelő az utasításait elsősorban az építési naplóba történő bejegyzéssel közli Vállalkozóval. Az építési naplót a műszaki átadás-átvétel eredményes befejezését követően le kell zárni.
5. A Megrendelő garantálja a közbeszerzési eljárás során általa szolgáltatott adatok helyességét.
6. A kivitelezési munkákhoz szükséges ivóvíz mennyiségét, az elektromos energia mennyiségét Vállalkozónak kell biztosítani a meglévő hálózatokról saját költségére.
7. Vállalkozó és Megrendelő egyaránt 5 munkanapon belül állást foglal azon kérdésekben, amelyek a szerződés teljesítése során merülnek fel.
8. Vállalkozó kötelezettségei kiterjednek a szakmai felelősségre, a szerződésben meghatározott célra való alkalmasságra, a műszaki leírásban foglaltak első osztályú minőségű megvalósítására, illetve a vállalt szerződési határidők maradéktalan betartására.
9. A kivitelezés teljes időtartama alatt biztosítani kell a mentőszolgálat, a tűzoltóság és a rendőrség járműveinek a közlekedését.
10. A kivitelezés során a Vállalkozó köteles figyelembe venni az építkezéssel kapcsolatos biztonsági és egészségügyi kérdésekről szóló, a Nemzetközi Munkaügyi Konferencia 1988. évi 75. ülésszakán elfogadott 167. számú Egyezmény kihirdetéséről szóló 2000. évi LXXX. törvény rendelkezéseit. A kivitelezés során folyamatosan be kell tartani a hatályos munkavédelmi, biztonságtechnikai, vagyonvédelmi és tűzvédelmi előírásokat.
11. Vállalkozó köteles a munka megkezdését szükség esetén jogszabályi előírásoknak megfelelően bejelenteni az illetékes hatóságoknak, szerveknek.
12. A munkaterületen az előírt figyelmeztető jelzések elhelyezéséről és esetleges jóváhagyatásáról a kivitelezés időtartama alatt Vállalkozónak kell gondoskodnia.
13. Vállalkozó feladata a kivitelezéshez szükséges ideiglenes melléklétesítmények (pl. mobil WC) biztosítása.
14. Vállalkozó köteles a kivitelezési munka elvégzéséhez kizárólag hozzáértő és szakképzett személyzetet alkalmazni. Köteles olyan alkalmazottjának munkavégzését felfüggeszteni, akiről megállapítják, hogy a jelen szerződés vagy más kötelező jogszabályok rendelkezéseinek megszegésével jár el vagy dolgozik.
15. Vállalkozó köteles a Megrendelőt minden olyan körülményről haladéktalanul értesíteni, amely a saját vagy az alvállalkozói teljesítésének vonatkozásában a minőséget, a szerződés szerinti előrehaladást, a határidők betartását gátolja, illetve veszélyezteti. Az értesítésnek tartalmaznia kell a késedelem okát és annak várható időtartamát.
16. Az építési törmelék és hulladék kezelésével (minősítése, szállítása és tárolása) kapcsolatban Vállalkozó köteles betartani a veszélyes hulladékkal kapcsolatos egyes tevékenységek részletes szabályairól szóló 225/2015. (VIII. 7.) Korm. rendeletben foglaltakat.
17. Ha Vállalkozó eltérést vagy összeegyeztethetetlen ellentmondást fedez fel a jelen szerződés és bármely hatályos jogszabály, szabályzat vagy szakmai előírás rendelkezései között, köteles azt haladéktalanul írásban jelezni a Megrendelőnek, aki a megfelelő, szükséges intézkedést megteszi.
18. Vállalkozónak az általa biztosított anyagok, szerkezetek, elemek/berendezések és az elvégzett munka minőségét bizonylatolnia kell.
19. Vállalkozó a Kbt-ben és az eljárás során adott nyilatkozataiban meghatározottak valamint jelen szerződés XI. fejezetének rendelkezései szerint vehet igénybe a teljesítés során alvállalkozót, akinek a magatartásáért úgy felel, mintha maga járt volna el.
20. Az építési beruházások, valamint az építési beruházásokhoz kapcsolódó tervezői és mérnöki szolgáltatások közbeszerzésének részletes szabályairól szóló 322/2015. (X.30.) Kormányrendelet 26. §-nak megfelelően Vállalkozó köteles felelősségbiztosítási szerződést kötni vagy meglévő felelősségbiztosítását kiterjeszteni Megrendelő által az eljárást megindító felhívásban vagy a közbeszerzési dokumentumokban előírt mértékű és terjedelmű felelősségbiztosításra. Vállalkozó jelen kötelezettségének igazolására bemutatja a biztosítási kötvény másolatát Megrendelőnek.
21. **Műszaki átadás-átvétel**
22. Vállalkozó a műszaki átadás-átvételi eljárás megkezdésének tervezett időpontja előtt 10 nappal köteles a Megrendelőnek készre jelentést küldeni. A készre jelentésben a Vállalkozónak meg kell jelölnie a munkák elkészültének időpontját, mely egyben a műszaki átadás-átvételi eljárás megkezdésének napja.
23. Megrendelő a műszaki átadás-átvétel során – 5 napnál nem hosszabb időtartam alatt – köteles a munkát megvizsgálni, a vizsgálat alapján felfedezett hibákat, hiányosságokat valamint azok kijavításának, pótlásának határidejét jegyzőkönyvben rögzíteni. Az átadás-átvétel idején fennálló hibák, hiányosságok kijavításának határideje legfeljebb 15 nap.
24. A feladatot (művet) a Megrendelő a műszaki átadás-átvételi eljárás megkezdésének napján tekinti teljesítettnek, amennyiben Vállalkozó a munkákat az ajánlati dokumentációban meghatározott és az általa vállalt feltételeknek megfelelően – mind mennyiségi, mind minőségi értelemben – a Ptk. 6:247. §-ban foglaltak szerint, rendeltetésszerű, szerződésszerű és biztonságos használatra alkalmas módon elvégezte, és azt a Megrendelő Vállalkozótól átvette.
25. Vállalkozó tudomásul veszi, hogy a bizonyítható mulasztásából eredő hibákat, hiányosságokat a szerződés keretén belül köteles a vállalkozói díj terhére kijavítani, pótolni, kiegészíteni annak ellenére is, hogy a műszaki átadás-átvételi eljárás sikeres zárása megtörtént.
26. A sikertelen átadás-átvételi eljárás költségei Vállalkozót terhelik. A Vállalkozó szavatossági kötelezettségei a sikeres műszaki átadás-átvétel lezárásának napjától kezdődnek.
27. Vállalkozó a műszaki átadás-átvételi eljárás sikeres lezárását követően a vonatkozó jogszabályi előírások alapján köteles a munkaterületet a Megrendelőnek visszaadni.
28. A sikeres műszaki átadás-átvételi eljárás lezárását követően jogosult Vállalkozó a végszámla kiállítására.
29. **Szerződést biztosító mellékkötelezettségek**
30. Vállalkozó, ha neki vagy alvállalkozójának, teljesítési segédjének felróható okból késedelembe esik, napi 100.000.- Ft késedelmi kötbért köteles megfizetni minden késedelemmel érintett naptári nap után. A késedelmi kötbér megfizetése nem mentesíti a Vállalkozót a szerződésszerű teljesítés alól. A késedelmi kötbérrel érintett napok maximális száma: 30.
31. Megrendelő fenntartja magának a jogot, hogy a 30 napot meghaladó, Vállalkozó érdekkörében felmerült, felróható késedelem esetén a szerződéstől egyoldalú nyilatkozattal elálljon. Elállás esetén a Vállalkozó a nettó vállalkozói díj (ajánlati ár) 30%-ának megfelelő összegű meghiúsulási kötbér megfizetésére köteles. A késedelem jogkövetkezményei nem alkalmazhatók abban az esetben, ha az a Megrendelő szerződésben vállalt kötelezettségeinek megszegéséből fakad.
32. A Megrendelő a kötbér mellett érvényesítheti a kötbért meghaladó kárát. Megrendelő a szerződésszegéssel okozott kárának megtérítését akkor is követelheti, ha kötbérigényét nem érvényesítette.
33. Vállalkozót szavatossági és a műszaki átadás-átvétel időpontját követő **…..**  hónapnyi időszakra vonatkozóan jótállási kötelezettség terheli az általa elvégzett munkák és felhasznált anyagok vonatkozásában.
34. Megrendelő az esetlegesen felmerülő szavatossági és jótállási igények érvényesítése céljából a jótállás időtartama alatt évente egy alkalommal utó-felülvizsgálati eljárást folytat le, amelynek időpontját az eljárást megelőzően legalább 15 nappal kitűzi, és amelyről értesítést küld minden érintett szervezetnek.
35. Amennyiben a jótállási időszak alatt hiba merül fel, Vállalkozó köteles azt a Megrendelő írásos felszólításának készhez vételét követően, az abban megjelölt határidőben díjmentesen kijavítani, illetőleg a hibás termék cseréjéről térítésmentesen gondoskodni. Amennyiben olyan hiba merül fel a jótállási időszakon belül, amely az üzemeltetést gátolja, Vállalkozó köteles a hiba elhárításáról 3 munkanapon belül intézkedni.
36. Megrendelő köteles írásban haladéktalanul értesíteni Vállalkozót, amennyiben a szavatossági vagy jótállási időszak alatt kárigényt kíván érvényesíteni. Vállalkozó tudomásul veszi, hogy a jótállási időszak alatt keletkezett és bejelentett jogos igények a jótállási időszak lejárta után is érvényesíthetőek.
37. A jótállás nem terjed ki elemi csapás, szándékos rongálás, emberi mulasztás, illetéktelen beavatkozás, illetve más szakszerűtlen kezelés, működtetés, üzemeltetés, vagy egyéb nem rendeltetésszerű használat által okozott károk helyreállítására.
38. **Minőség-ellenőrzés**
39. Vállalkozó felelős azért, hogy a szerződésben foglalt munka a szerződés dokumentumainak mennyiségileg és minőségileg, valamint a jogszabályokban foglaltaknak megfeleljen.
40. Vállalkozó köteles lehetővé tenni Megrendelőnek, hogy - a jogszabályi keretek között – saját területén és alvállalkozói körében a munkavégzés folyamán a minőségvédelmi és megbízhatósági, az előírt tárgyi és személyi feltételeket ellenőrizze.
41. A Vállalkozó a beépített anyagokat úgy köteles dokumentálni, hogy azok minősége utólag ellenőrizhető legyen.
42. A felhasznált anyagok és az elvégzett munka minőségével kapcsolatos vita esetén – amennyiben a vitát a Felek megegyezéssel rendezni nem tudják – igazságügyi műszaki szakértő vagy szakértői intézet állásfoglalása az irányadó. A szakértői díjat az előlegezi meg, akinek a szakértő igénybevétele érdekében áll, és az viseli, akinek a hibájából a szakértő igénybevételére sor került.
43. **Alvállalkozó igénybevétele**
44. A szerződéses ajánlatnak megfelelően, valamint a Kbt. 138. § (3) bekezdésének megfelelően Vállalkozó az alábbi tevékenységek tekintetében veszi igényben az alább megnevezett alvállalkozókat:
    1. …..
    2. …..
45. Vállalkozó a szerződés teljesítésének időtartama alatt köteles Megrendelőnek minden további, a teljesítésbe bevonni kívánt alvállalkozót előzetesen bejelenteni, és a bejelentéssel együtt nyilatkozni arról is, hogy az általa igénybe venni kívánt alvállalkozó nem áll a Kbt-ben és a közbeszerzési ajánlatban meghatározott kizáró okok hatálya alatt.
46. A szerződés teljesítése során Vállalkozó által bemutatott valamely szervezet vagy szakember bevonásától nem lehet eltekinteni olyan esetben, ha az érintett szerződés sajátos tulajdonságait figyelembe véve az adott személy (szervezet) igénybevétele a közbeszerzési eljárásban az ajánlatok értékelésekor meghatározó körülménynek minősült. Ilyen esetben csak a jogutódlás olyan eseteiben változhat a bevont szervezet, ha az új szervezet az értékeléskor figyelembe vett minden releváns körülmény - különös tekintettel a Kbt. 76. § (3) bekezdés *b)*pontja szerinti esetben az értékelt személyi állomány - tekintetében az eljárásban bemutatott szervezet jogutódjának tekinthető. Az értékeléskor meghatározó szakember személye csak Megrendelő hozzájárulásával és abban az esetben változhat, ha az értékeléskor figyelembe vett minden releváns körülmény tekintetében az értékelttel egyenértékű szakember kerül bemutatásra.
47. Felek rögzítik, hogy Megrendelő a 322/2015 (X.30.) Korm. rendelet 27. § alapján a szerződés teljesítésének ellenőrzése során ellenőrzi, hogy a teljesítésben csak a Kbt. 138. § (2) és (3) bekezdésében foglaltaknak megfelelő alvállalkozó vesz részt, és az alvállalkozói teljesítés aránya nem haladja meg a Kbt. 138. § (1) és (5) bekezdésében meghatározott mértéket.
48. **A Felek képviselői**
49. Felek a szerződés megkötését követő 30 napon belül írásban rögzítik a kapcsolattartásra jogosult képviselőik nevét, címét, elektronikus és telefonos elérhetőségét. Amennyiben a Felek kapcsolattartóinak személyében változás áll be, úgy az nem tekinthető e szerződés közbeszerzési jogi értelemben vett módosításának.

A vállalkozó által a teljesítésbe bevont építésvezető neve: ……………………………., az ajánlat szerint szakmai tapasztalatának mértéke: …… hónap.

1. Fent meghatározott képviselők jogosultak állásfoglalásra, nyilatkozattételre, teljesítés igazolására és minden olyan megállapodás megkötésére, amely a szerződés teljesítésével összefügg, de nem minősül annak módosításának.
2. Az együttműködés során tett nyilatkozatokat a Felek kötelesek írásba foglalni.
3. A kijelölt képviselők kinevezhetnek további kapcsolattartó személyeket, akik nevét és hatáskörét kölcsönösen közlik egymással. A kijelölt képviselő személyének változásáról a változást megelőzően 2 munkanappal közlik a felek a másik féllel.
4. **A szerződés módosítása**
5. Jelen szerződés módosítására kizárólag a Kbt. 141. §-nak megfelelő módon, az ott szabályozott esetekben kerülhet sor.
6. A szerződés módosításával kapcsolatos költségeket és kiadásokat (ide értve a hatósági díjakat is) annak a szerződő félnek kell viselnie, akinek az érdekkörében felmerült okból a szerződés módosításra került.
7. Semmis a szerződés módosítása, ha az arra irányul, hogy Vállalkozót mentesítsék az olyan szerződésszegés (illetve szerződésszegésbe esés) és annak jogkövetkezményei - ide nem értve a felmondás vagy elállás jogának gyakorlását - alkalmazása alól, amelyért felelős (illetve felelős lenne), vagy amely arra irányul, hogy Megrendelő átvállaljon Vállalkozót terhelő többletmunkaköltségeket vagy indokolatlanul egyéb, a szerződés alapján a nyertes ajánlattevőt terhelő kockázatokat.
8. **A szerződés megszűnése és megszüntetése**
9. Megrendelő a szerződést felmondhatja, vagy - a Ptk.-ban foglaltak szerint - a szerződéstől elállhat, ha:
   1. feltétlenül szükséges a szerződés olyan lényeges módosítása, amely esetében a 141. § alapján új közbeszerzési eljárást kell lefolytatni;
   2. Vállalkozó nem biztosítja a 138. §-ban foglaltak betartását, vagy Vállalkozó személyében érvényesen olyan jogutódlás következett be, amely nem felel meg a 139. §-ban foglaltaknak; vagy
   3. az EUMSZ 258. cikke alapján a közbeszerzés szabályainak megszegése miatt kötelezettségszegési eljárás indult vagy az Európai Unió Bírósága az EUMSZ 258. cikke alapján indított eljárásban kimondta, hogy az Európai Unió jogából eredő valamely kötelezettség tekintetében kötelezettségszegés történt, és a bíróság által megállapított jogsértés miatt a szerződés nem semmis.
10. Megrendelő köteles a szerződést felmondani, vagy - a Ptk.-ban foglaltak szerint - attól elállni, ha a szerződés megkötését követően jut tudomására, hogy a szerződő fél tekintetében a közbeszerzési eljárás során kizáró ok állt fenn, és ezért ki kellett volna zárni a közbeszerzési eljárásból.
11. Megrendelő jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha
    1. a nyertes ajánlattevőben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a 62. § (1) bekezdés k) pont kb) alpontjában meghatározott feltétel;
    2. a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.

Fenti esetben a Vállalkozó a szerződés megszűnése előtt már teljesített szolgáltatás szerződésszerű pénzbeli ellenértékére jogosult.

1. A jelen szerződésben meghatározott elállási ok bekövetkezése esetén a Megrendelő a Vállalkozóhoz intézett egyoldalú jognyilatkozattal felmondhatja a szerződést, illetve attól elállhat. A Megrendelő felmondás vagy elállás esetén a már teljesített munkafolyamatok megfizetésére köteles, egyéb kártalanításra a Vállalkozó nem tarthat igényt.
2. Megrendelő azonnali hatállyal felmondhatja a szerződést (elállhat a szerződéstől), ha:
   1. Vállalkozó szerződéses kötelezettségeit súlyosan vagy ismételten megszegi (súlyosnak minősül az a szerződésszegés, amely a feladat határidőre történő megvalósulását veszélyeztetni, vagy a jogszabályok megsértésével jár);
   2. Vállalkozó a Megrendelő által adott ésszerű határidőn belül nem tesz eleget a felhívásnak, hogy szerződéses kötelezettségeinek eleget tegyen;
   3. Vállalkozó csődeljárás alá kerül, felszámolás vagy végelszámolási eljárást kezdeményeznek vele szemben, felfüggeszti gazdasági tevékenységét, beszünteti kifizetéseit, vagy egyéb módon fizetésképtelenné válik;
   4. jogerős elmarasztaló határozatot hoznak Vállalkozó szakmai tevékenységét érintő szabálysértés vagy bűncselekmény miatt;
   5. az adott kötelezettségre előírt teljesítési határidő előtt nyilvánvalóvá válik, hogy Vállalkozó a munkát csak számottevő késéssel vagy – a fogyatékosság kiküszöbölésére tűzött méltányos határidő eltelte ellenére is – hibásan tudja elvégezni.
3. A felmondás a Vállalkozó általi kézhezvétellel válik hatályossá.
4. A szerződés felmondása esetén az elkészült munka a felmondás pillanatáig – arányos ellenszolgáltatás fejében – megilleti a Megrendelőt, a Vállalkozó pedig jogosult a szerződés megszűnése előtt szerződésszerűen teljesített munkák pénzbeli ellenértékére. Megrendelő a még nem teljesített rész tekintetében meghiúsulási kötbérre jogosult, amennyiben a szerződés Vállalkozónak felróhatóan szűnt meg.
5. A szerződés felmondása vagy más okból történő megszűnése esetén a megszűnéstől számított 15 napon belül a Felek kötelesek egymással elszámolni. A szerződés megszűnése nem érinti az elszámolási és titoktartási kötelezettségeket.
6. **Vegyes és záró rendelkezések**
7. Felek kötelesen mindent megtenni annak érdekében, hogy közvetlen tárgyalással, békés úton rendezzék a közöttük esetlegesen felmerülő mindenféle nézeteltérést vagy jogvitát.
8. Amennyiben a közvetlen tárgyalások nem vezetnek eredményre, Felek a pertárgy értékétől függően kikötik a Győri Járásbíróság vagy a Győri Törvényszék kizárólagos illetékességét a jogvita elbírálására.
9. Jelen szerződésben nem szabályozott kérdésekben a Polgári Törvénykönyv, a közbeszerzésekről szóló 2015. évi CXLIII. törvény és végrehajtási rendeletei, valamint az egyéb ágazati jogszabályok kógens előírásai irányadóak.
10. Amennyiben a szolgáltatás nyújtása során a kapcsolódó jogszabályok vagy szabványok, kötelező előírások változnak, és ezen változások az elvégzendő munkát befolyásolják, az ebből eredő költségek Megrendelőt terhelik.
11. Szerződő Felek tudomásul veszik, hogy jelen szerződés a közbeszerzési törvény értelmében nyilvános, annak tartalma közérdekű adatnak minősül. Ez alól azon adatok köre képez csak kivételt, amelyet Vállalkozó a Kbt. 44. §-ban foglaltak szerinti üzleti titoknak nyilvánított.
12. Abban az esetben, ha jelen szerződés bármely rendelkezése részben vagy egészben érvénytelennek minősülne, az nem eredményezi a szerződés többi rendelkezésének érvénytelenségét. Az érvénytelen rendelkezés helyébe a felek érvényes rendelkezést iktatnak be, amennyiben ez a szerződés szabályszerű teljesítéséhez szükséges.
13. Jelen szerződés akkor lép hatályba, amennyiben az I. pontban hivatkozott projekt tekintetében benyújtott szerződés-módosítási kérelmet a Közreműködő Szervezet pozitívan bírálja el. A pozitív elbírálást követően Megrendelő feladata a Vállalkozó írásban történő értesítése a szerződés hatálybalépésének tényéről. A hatály kezdete az értesítés Vállalkozó általi kézhezvétele. Amennyiben a szerződés-módosítási kérelmet a Közreműködő Szervezet nem támogatja, úgy jelen szerződés nem lép hatályba.
14. Jelen szerződést négy, egymással szó szerint megegyező, eredeti példányban készült. Jelen szerződés csak az ajánlati felhívással, az ajánlati dokumentációval, a nyertes közbeszerzési ajánlattal és annak mellékleteivel együtt érvényes és értelmezhető. A Felek a szerződés elolvasást és értelmezést követően, mint akaratukkal mindenben egyezőt, jóváhagyólag írják alá.

Kelt: Győrsövényház, 2018. ’………’ hónap ’…’ nap

………………………………………….. ……………………………………………

Győrsövényház Község Önkormányzata név:

képviseletében: képviseletében:

Hokstok Imre polgármester ………………..

mint Megrendelő mint Vállalkozó